OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 294/16/2206-16	Skalica  06.12.2016
EEČ: 2-20-203-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátorka Okresnej prokuratúry Skalica

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
trvalé bydlisko: XXXXX 1187/76 XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: XXXXX 1213/3 XXXXX, Slovensko 
Obsahom zmieru je:
-   Obvinený XXXXX dňa 14.10.2016 vyhlásil, že spáchal skutok, za ktorý je stíhaný, spočívajúci v tom, že dňa 22.02.2016 v čase o 06:15 hod. viedol po ceste E. triedy číslo 426, kilometer 30,700 pri predajni Eurodiscont v meste XXXXX na ulici Kátovskej, osobné motorové vozidlo značky Volkswagen POLO, EČ: XXXXX v smere od kruhového objazdu do Skalice, pričom na priechode pre chodcov nedal prednosť zľava prechádzajúcemu chodcovi XXXXX, nar.: XXXXX, trv. bytom XXXXX, XXXXX č. 1213/3, tlačiacemu pánsky bicykel nezistenej značky, následkom čoho prišlo k nárazu prednou časťou vozidla Volkswagen do pravého boku bicykla, pričom chodec XXXXX spadol na vozovku, čím vodič XXXXX porušil ustanovenie § 4 ods. 1 písm. f) zák. NR SR č. 8/2009 Z.z. o cestnej premávke v znení neskorších predpisov, teda dôležitú povinnosť uloženú mu podľa zákona, čím prišlo k porušeniu dôležitej povinnosti vyplývajúcej zo zákona, pretože nedal prednosť chodcovi, ktorý vstúpil na vozovku a prechádzal cez priechod pre chodcov, následkom čoho spôsobil dopravnú nehodu, pri ktorej chodec XXXXX, nar. XXXXX, trv. bytom XXXXX, XXXXX č. 1213/3 utrpel ľahké zranenia: hlboké pomliaždenie svalstva na bočnej strane pravého stehna s vnútorným krvácaním, pomliaždenie a odrenina hlavy v oblasti čela cca 3x3 cm vpravo a v oblasti pravého temena cca 0,5 cm s dobou liečenia cca 18 - 21 dní podľa vypracovaného znaleckého posudku súdneho znalca z odboru zdravotníctvo a farmácia, odvetvie chirurgia - Špecializácia traumatológia XXXXX CSc. z Bratislavy, alkohol u vodiča ani chodca zistený nebol, na vozidle Volkswagen Polo vznikla škoda vo výške asi 170,-€ a na pánskom bicykli nezistenej značky vznikla škoda vo výške 100, -€.

-	Obvinený XXXXX uzatvoril s poškodeným XXXXX dňa 28.11.2016 pred probačným a mediačným úradníkom XXXXX, Dohodu o náhrade škody a inej ujmy spôsobenej trestným činom vo výške 500,- € pričom poškodený vyhlásil, že dodržaním tejto dohody sú jeho nároky ako poškodeného vo vzťahu k obvinenému v súvislosti s náhradou škody a inej ujmy v celom rozsahu uspokojené. 

-	Obvinený XXXXX, narodený XXXXX zložil na účet Krajskej prokuratúry Trnava, č.ú. SK76 8180 0000 0070 0023 0596 peňažnú sumu vo výške  200,- eur, z, ktorej 50 % t.j. 100 eur  patrí štátu na peňažnú pomoc obetiam trestnej činnosti a 50 % t.j. 100 eur určil konkrétnemu adresátovi na všeobecne prospešné účely: XXXXX č.ú. SK XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
trvalé bydlisko: XXXXX 1187/76 XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Senica pod spisovou značkou ORP-58/DI-SE-2016.

na tom skutkovom základe, že: 
dňa 22.07.2016 podľa § 206 ods. 1 Trestného poriadku vznesené obvinenie pre vyššie uvedený skutok, naplňujúci znaky skutkovej podstaty prečinu ublíženie na zdraví podľa § 158 Trestného zákona, ktorého sa mal dopustiť na tom skutkovom základe, že dňa 22.02.2016 v čase o 06:15 hod. viedol po ceste E. triedy číslo 426, kilometer 30,700 pri predajni Eurodiscont v meste XXXXX na ulici Kátovskej, osobné motorové vozidlo značky Volkswagen POLO, EČ: XXXXX v smere od kruhového objazdu do Skalice, pričom na priechode pre chodcov nedal prednosť zľava prechádzajúcemu chodcovi XXXXX, nar.: XXXXX, trv. bytom XXXXX, XXXXX č. 1213/3, tlačiacemu pánsky bicykel nezistenej značky, následkom čoho prišlo k nárazu prednou časťou vozidla Volkswagen do pravého boku bicykla, pričom chodec XXXXX spadol na vozovku, čím vodič XXXXX porušil ustanovenie § 4 ods. 1 písm. f) zák. NR SR č. 8/2009 Z.z. o cestnej premávke v znení neskorších predpisov, teda dôležitú povinnosť uloženú mu podľa zákona, čím prišlo k porušeniu dôležitej povinnosti vyplývajúcej zo zákona, pretože nedal prednosť chodcovi, ktorý vstúpil na vozovku a prechádzal cez priechod pre chodcov, následkom čoho spôsobil dopravnú nehodu, pri ktorej chodec XXXXX, nar.: XXXXX, trv. bytom XXXXX, XXXXX č. 1213/3 utrpel ľahké zranenia: hlboké pomliaždenie svalstva na bočnej strane pravého stehna s vnútorným krvácaním, pomliaždenie a odrenina hlavy v oblasti čela cca 3x3 cm vpravo a v oblasti pravého temena cca 0,5 cm s dobou liečenia cca 18 - 21 dní podľa vypracovaného znaleckého posudku súdneho znalca z odboru zdravotníctvo a farmácia, odvetvie chirurgia - Špecializácia traumatológia XXXXX CSc. z Bratislavy, alkohol u vodiča ani chodca zistený nebol, na vozidle Volkswagen Polo vznikla škoda vo výške asi 170,-€ a na pánskom bicykli nezistenej značky vznikla škoda vo výške 100, -€ 
 
Odôvodnenie:
V uvedenej trestnej veci bolo uznesením povereného príslušníka Okresného riaditeľstva PZ v Senici, Okresným dopravným inšpektorátom pod ČVS: ORP-58/DI-SE-2016 zo dňa 23.05.2016 podľa § 199 ods. 1 Tr. poriadku začaté trestné stíhanie a pre prečin ublíženia na zdraví podľa § 158 Tr. zákona a dňa 22.07.2016 pod totožnou spisovou značkou podľa § 206 ods. 1 vzniesol obvinenie XXXXX, nar. nar XXXXX v Kútoch, trvale bytom ul. XXXXX č. 1187/76, XXXXX pre naposledy označený trestný čin, ktorého sa mal dopustiť na tom skutkovom základe, ako je uvedené vo výrokovej časti tohto uznesenia.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-58/DI-SE-2016 som zistila, že v danej veci sú splnené podmienky na realizáciu tohto odklonu, lebo obvinený XXXXX sa svojím konaním dopustil prečinu ublíženia na zdraví podľa § 158 ods. 1 Trestného zákona, pričom ide o prečin, za ktorý Trestný zákon ustanovuje trest odňatia slobody až na jeden rok, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku. Obvinený po skončení skráteného vyšetrovania prejavil záujem dohodnúť sa s poškodeným na náhrade spôsobenej škody. Z uvedeného dôvodu bol vyšetrovací spis dňa 27.09.2016 predložený probačnému a mediačnému úradníkovi Okresného súdu Skalica za účelom vykonania mediácie. Po skončení mediácie, ktorá bola úspešná, bolo zistené, že obvinený uhradil na účet Krajskej prokuratúry Trnava na č.ú. SK XXXXX 0023 0596  sumu vo výške 200 eur.

Obvinený XXXXX uzavrel dňa 28.11.2016 pred probačným a mediačným úradníkom Okresného súdu v Skalici XXXXX Dohodu o zmieri s poškodeným XXXXX, pričom obvinený sa poškodenému ospravedlnil a vyjadril ľútosť nad spáchaným trestným činom. Poškodený XXXXX prijal ospravedlnenie a vyhlásil, že dodržaním tejto dohody sú jeho nároky ako poškodeného vo vzťahu k obvinenému v súvislosti s náhradou škody a inej ujmy v celom rozsahu uspokojené. 

	Obvinený dňa 19.08.2016 v zmysle ustanovenia § 220 ods. 1 písm. a) Tr. poriadku slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svoje konanie ľutuje, urobil kroky na náhradu škody a poukázal sumu 200 eur na všeobecne prospešné účely, čím splnil podmienky uvedené v § 220 ods. 1 Trestného poriadku.

Škoda vo výške 80,78,-€, ktorá bola spôsobená spoločnosti Dôvera zdravotná poisťovňa, a.s. by mala byť hradená zo zákonného poistenia, ktoré je uzatvorené na motorové vozidlo zn. Volkswagen POLO, EČ: XXXXX v Allianz – Slovenská poisťovňa, a.s., Dostojevského rad 4, 815 74 Bratislava, škodová udalosť č. 1680103817, číslo poistnej zmluvy XXXXX

Podľa § 225 Tr. poriadku práva poškodeného podľa § 220 neprislúchajú tomu, na koho prešiel nárok na náhradu škody; to neplatí, ak ide o dedičov poškodeného.

Obvinený XXXXX aj poškodený XXXXX súhlasili s uzavretím zmieru, zhodne prehlásili, že Dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného ako osoby doposiaľ netrestanej, na jej osobné a majetkové pomery, na jej prechádzajúci život a ochotu nahradiť spôsobenú škodu, na jej oľutovanie skutku, som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

JUDr. Stanislava Klempová 
prokurátorka